SET ปิดร่วงเกือบ 13 จุด วิตก Fund Flow ไหลออกต่อเนื่องหลังดอลลาร์แข็งค่า
SET ปิดร่วงเกือบ 13 จุด วิตก Fund Flow ไหลออกต่อเนื่องหลังดอลลาร์แข็งค่า โดยดัชนีปิดตลาดวันนี้ ที่ระดับ 1,729.40 จุด ลบ 12.56 จุด หรือ 0.72% มูลค่าการซื้อขาย 6.42 หมื่นล้านบาท
4 ต.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,729.40 จุด ลบ 12.56 จุด หรือ 0.72% มูลค่าการซื้อขาย 6.42 หมื่นล้านบาท
10 หุ้นกดดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัย บล.เมย์แบงก์ กิมเอ็ง (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาวะตลาดหุ้นไทยวันนี้ ดัชนีฯแกว่งตัวไซด์เวย์ดาวน์ในสัญญาณช่วงสั้น จากปัจจัยลบทั้งจากภายในและนอกประเทศ โดยปัจจัยภายนอกมาจากการที่ค่าเงินดอลลาร์สหรัฐแข็งค่า ทำให้สกุลเงินในเอเชียอ่อนค่าลง ส่งผลให้ Fund Flow ไหลออกต่อเนื่อง โดยวันนี้เงินบาทอ่อนลงมาทดสอบ 32.60 บาท/ดอลลาร์สหรัฐฯ ซึ่งเป็นเส้น 200 วัน ขณะที่ค่าเงินบาทอ่อนค่าลงมา เป็นปัจจัยกระตุ้นให้นักลงทุนต่างชาติทยอยขายออกมา
อีกทั้ง ปัจจัยภายในประเทศจากประเด็นข่าวที่ธนาคารแห่งประเทศไทย (ธปท.) ได้ปรับปรุงเกณฑ์การกำกับดูแลสินเชื่อเพื่อที่อยู่อาศัย ซึ่งจะส่งผลให้เข้าถึงสินเชื่อยากขึ้นกว่าเดิม  เป็นแรงกดดันในเชิง Sentiment ต่อหุ้นในกลุ่มอสังหาริมทรัพย์ และกลุ่มธนาคารที่ปล่อยสินเชื่อ ส่งผลให้มีแรงขายในหุ้นกลุ่มดังกล่าวออกมาในวันนี้
สำหรับแนวโน้มภาวะตลาดฯในวันพรุ่งนี้ (5 ต.ค.) คาดว่า หากดัชนีฯมีการปรับตัวย่อลงไปที่บริเวณ 1,710 จุด จะมีแรงสู้กลับ โดยเป็นสัญญาณ Technical Rebound พร้อมให้แนวรับที่ 1,720 และถัดไปที่ 1,710 จุด แนวต้านที่ 1,740 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 4,227.91 ล้านบาท ปิดที่ 53 บาท ลดลง 0.50 บาท
IVL มูลค่าการซื้อขาย 3,372.67 ล้านบาท ปิดที่ 61.25 บาท ลดลง 0.75 บาท
PTTEP มูลค่าการซื้อขาย 2,372.81 ล้านบาท ปิดที่ 154 บาท ลดลง 2.50 บาท
EA มูลค่าการซื้อขาย 2,121.22 ล้านบาท ปิดที่ 47 ลดลง 1.25 บาท
CPALL มูลค่าการซื้อขาย 1,823.35 ล้านบาท ปิดที่ 69.25 บาท ลดลง 0.25 บาท
 
ตลาดหุ้นเอเชีย

 